S-1180/2022

Mál þetta, sem dómtekið var 3. október 2022, er höfðað með ákæru, útgefinni af lögreglustjóranum á höfuðborgarsvæðinu 8. mars 2022, á hendur G-kk-þgf A-kk-þgf S-kk-þgf, kt. [...], [...], [...], „fyrir eftirtalin brot framin á höfuðborgarsvæðinu á árinu 2021:

1. Fyrir vopnalagabrot, með því að hafa að kvöldi mánudagsins 3. maí 2021 utandyra á almannafæri við Holtsveg í Garðabæ, á móts við Lynggötu haft í vörslum sínum hníf, bitvopn, sem lögregla fann eftir leit.

M. 0-x-x- 2021- [...]

Telst þetta varða við 1 mgr. 30. gr., sbr. 36. gr. vopnalagar nr. 16/1998.

2. Fyrir umferðar- og fíkniefnalagabrot, með því að hafa að kvöldi föstudagsins 18. júní 2021 ekið bifreiðinni [...], undir áhrifum ávana- og fíkniefna, og slævandi lyfja óhæfur til að stjórna henni örugglega (í blóði mældist díazepam 330 ng/ml, tetrahýdrókannabínól 5,8 ng/ml, kókaín 175 ng/ml, nordíazepam 240 ng/ml, oxýkódon 275 ng/ml og temazepam 29 ng/ml) og sviptur ökurétti, frá Kringlunni suður að Listabraut í Reykjavík, þar sem lögregla stöðvaði aksturinn, jafnframt á sama tíma haft haft í vörslum sínum í sölu- og dreifingarskyni, samtals 61,54 gaf kókaíni, 3 stk. oxýcontín töflur og 0,01 gaf tóbaksblönduðu kannabis. Lögreglan hafði afskipti af ákærða, en í kjölfarið var framkvæmd leit á ákærða sem og í bifreið hans. Einnig var haldlagður sími og vog, auk fjármuna sem nánar er getið í ákærulið

M. 0-x-x- 2021- [...]

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. [...]

4. Fyrir húsbrot, líkamsárás og hótun, með því að hafa laugardaginn 18. desember 2021 ruðst inn í íbúð A, kt. [...]að [...] í Reykjavík og kjölfarið veist með ofbeldi að A, með því að slá hana hnefahöggi í andlitið, hrinda A þannig að hún féll í gólfið, síðan hótað að drepa hana, þannig að A óttaðist um líf sitt og velferð og í framhaldinu slegið hana hnefahöggi í andlitið hægra megin, allt með þeim afleiðingum að A hlaut mar í kringum hægra auga og vægan heilahristing.

M.0-x-x- 2021- [...]

Telst þetta varða við 217. gr., 232. gr. og 233. gr. almennra hegningarlaga nr. 19/1940.

5. Fyrir umferðar-, fíkniefna- og vopna lag brot, með því að hafa miðvikudaginn 28. desember 2021 ekið bifreiðinni [...], undir áhrifum ávana- og fíkniefna og slævandi lyfja óhæfur til að stjórna henni örugglega (í blóði mældist amfetamín 180 ng/ml, kókaín 64 ng/ml, oxíkódon 105 ng/ml og oxazepam 135 ng/ml) og sviptur ökurétti, frá bílasölunni Bílfang við Malarhöfða 2 í Reykjavík að BM Vallá við Breiðhöfða 2, þar sem akstri lauk, jafnframt á sama tíma haft í vörslum sínum 0,57 g kókaín, sem fannst á ákærða eftir leit lögreglu og haft í vörslum sínum skotvopn, afsagaða haglabyssu, án þess að hafa tilskilið leyfi, rafstuðsbyssu og tvær sveðjur, en lögregla fann sveðju og rafstuðsbyssu í bifreiðinni, en hin tvö vopnin fundust undir bifreið skammt frá bifreið ákærða.

M. 0-x-x- 2021- [...]

Telst brot þetta varða við 1., sbr. 2. mgr., 50. gr. og 1. mgr. 58. gr. allt, sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 1. mgr. 12. gr., 1. mgr. 23. grog c. og d. lið 2. mgr. 30. gr., allt, sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019. Þá er krafist upptöku á, 0,01 gaf tóbaksblönduðu maríhúana- kannabis, 62,1 gaf kókaíni og 3 stk oxýcontín töflum, vog, síma (munaskrá [...]), hníf, (munaskrá [...]), tveimur sveðjum, afsagaðri haglabyssu og rafstuðsbyssu, sbr. (munaskrá [...] og [...]), [...] en allt framangreint var haldlagt við leit lögreglu hjá hinum ákærða líkt og að ofan er rakið, skv. 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 með síðar breytingum og 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940 og 1. mgr. 37. gr. vopnalaga nr. 16/1998.

Einkaréttarkrafa:

Af hálfu I-kk-ef F-kk-ef Á-kk-ef lögmanns, fyrir hönd A, kt. [...] er krafist skaða-og miskabóta úr hendi ákærða að fjárhæð kr. 2.000.000,- með vöxtum skv. 1. mgr. 8. gr. laga nr. 38/2001 um vexti og verðtryggingu, frá 18. desember 2021 og þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða mati dómsins, að teknu tilliti til virðisaukaskatts af málflutningsþóknun.“

Verjandi ákærða krefst vægustu refsingar er lög leyfa og lækkunar bótakröfu. Þá krefst hann hæfilegrar málsvarnarþóknunar sér til handa.

Í upphafi þinghalds 3. október 2022 féll sækjandi frá 3. ákærulið og kröfu um upptöku að hluta.

Farið var með mál þetta skv. 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur verið sakfelldur fyrir vopnalagabrot, umferðar- og fíkniefnalagabrot, húsbrot, líkamsárás og hótun. Hann er fæddur í [...]. Samkvæmt framlögðu sakavottorði, dagsettu 3. mars 2022, var ákærði með dómi Héraðsdóms Reykjavíkur [...] 2015 dæmdur í sex mánaða fangelsi, skilorðsbundið til tveggja ára, fyrir brot gegn 2. mgr. 218. gr. almennra hegningarlaga. Með dómi réttarins frá [...]2017 var ákærða gerður hegningarauki við framangreindan dóm fyrir brot gegn 217. gr. almennra hegningarlaga en ekki gerð frekari refsing. Með dómi Héraðsdóms Reykjavíkur frá [...] 2018 var ákærði dæmdur í 15 mánaða fangelsi fyrir brot gegn 218. gr. og 217. gr. almennra hegningarlaga, húsbrot, vörslur fíkniefna, akstur undir áhrifum ávana- og fíkniefna og akstur sviptur ökuréttindum. Með dóminum var skilorðsdómur frá [...] 2015 dæmdur upp. Þá var ákærða gerð viðurlagaákvörðun [...]2021 vegna vopnalaga- og umferðarlagabrota en ákærði ók undir áhrifum ávana- og fíkniefna og sviptur ökurétti. Þá var ákærði nú síðast dæmdur til greiðslu sektar með dómi Héraðsdóms Vestfjarða [...] 2021 fyrir umferðarlagabrot.

Við ákvörðun refsingar er litið til þess að ákærði hefur breytt afstöðu sinni og játaði skýlaust brot sín fyrir dóminum og viðurkenndi bótaskyldu. Hann hefur nú í þriðja sinn ekið undir áhrifum ávana- og fíkniefna og sviptur ökuréttindum en brot hans eru að hluta hegningarauki við síðastgreindan dóm. Verður honum ákveðin óskilorðsbundin refsing í samræmi við dómvenju hvað brot þessi varðar. Þá hefur ákærði verið sakfelldur fyrir að hafa haft í fórum sínum fíkniefni sem hann ætlaði til sölu og dreifingar. Slík brot eru litin alvarlegum augum. Þá var líkamsárás ákærða samkvæmt 4. lið ákæru fólskuleg og tilefnislaus, framin á heimili brotaþola og auk þess var ásetningur hans einbeittur. Horfir allt framangreint til þyngingar. Jafnframt horfir til þyngingar að ofbeldisbrot ákærða er ítrekað, sbr. 218. gr. c í almennum hegningarlögum.

Með hliðsjón af framangreindu, sakarefni þessa máls og með vísan til 1., 5., 6. og 8. tl. 1. mgr. 70. gr., 77. gr. og 78. gr. almennra hegningarlaga nr. 19/1940 þykir refsing ákærða hæfilega ákveðin átta mánaða fangelsi. Til frádráttar komi gæsluvarðhald ákærða sem hann sætti frá 29. desember 2021 til 21. febrúar 2022.

Ákærði er sviptur ökurétti ævilangt frá birtingu dómsins að telja.

Með vísan til lagaákvæða í ákæru eru gert upptæk til ríkissjóðs 0,01 gaf tóbaksblönduðu maríjúana- kannabis, 62,1 gaf kókaíni og 3 stk oxýcontín- töflur, vog, sími, hnífur, tvær sveðjur, afsöguð haglabyssa og rafstuðsbyssa.

Af hálfu brotaþola A er krafist miskabóta að fjárhæð 2.000.000 króna. Brotaþoli á rétt á miskabótum með vísan til 26. gr. skaðabótalaga nr. 50/1993. Ekki liggja fyrir gögn um andlegar afleiðingar fyrir brotaþola af háttsemi ákærða en telja verður að háttsemin sé til þess fallin að valda miska. Þykja miskabætur hæfilega ákveðnar 3 34.8 00 krónur ásamt vöxtum eins og í dómsorði greinir. Þá skal ákærði greiða brotaþola 224.100 krónur í málskostnað.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns 350.000 krónur að meðtöldum virðisaukaskatti, þóknun M-kk-ef J-kk-ef lögmanns 906.750 krónur vegna starfa hans á rannsóknarstigi, sem voru nokkuð viðamikil, og 571.893 krónur í annan í sakarkostnað.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, G-kk-nf A-kk-nf S-kk-nf, sæti fangelsi í átta mánuði. Til frádráttar komi gæsluvarðhald ákærða sem hann sætti frá 29. desember 2021 til 21. febrúar 2022.

Ákærði er sviptur ökurétti ævilangt frá birtingu dómsins að telja.

Ákærði sæti upptöku á 0,01 gaf tóbaksblönduðu maríjúana- kannabis, 62,1 gaf kókaíni og 3 stk oxýcontín töflum, vog, síma, hníf, tveimur sveðjum, afsagaðri haglabyssu og rafstuðsbyssu.

Ákærði greiði A 350.000 krónur auk vaxta skv. 8. gr. vaxtalaga nr. 38/2001 frá 18. desember 2021 til 1. maí 2022, en með dráttarvöxtum frá þeim degi skv. 1. mgr. 6. gr. til greiðsludags, og 224.100 krónur í málskostnað.

Ákærði greiði málsvarnarþóknun skipað verjanda síns, S-kk-ef S-kk-ef lögmanns, 3 34.8 00 krónur, þóknun M-kk-ef J-kk-ef lögmanns 906.750 krónur og 571.893 krónur í annan sakarkostnað.

S-kvk-nf H-kvk-nf